title: Komisjoni rakendusmäärus (EL) nr 878/2014, 12. august 2014 , millega muudetakse rakendusmäärust (EL) nr 540/2011 seoses toimeainete dikloropop-P, metkonasool ja triklopüür heakskiidu kehtivusaja pikendamisega  EMPs kohaldatav tekst

text:
               13.8.2014

               ET

               Euroopa Liidu Teataja

               L 240/18

         KOMISJONI RAKENDUSMÄÄRUS (EL) nr 878/2014,
   12. august 2014,
   millega muudetakse rakendusmäärust (EL) nr 540/2011 seoses toimeainete dikloropop-P, metkonasool ja triklopüür heakskiidu kehtivusaja pikendamisega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 17 esimest lõiku,
   ning arvestades järgmist:

               (1)

               Komisjoni rakendusmääruse (EL) nr 540/2011 (2) lisa A osas on sätestatud toimeained, mida käsitatakse määruse (EÜ) nr 1107/2009 alusel heakskiidetuna.

               (2)

               Toimeainete dikloropop-P, metkonasool ja triklopüür heakskiit aegub 31. mail 2017. Kõnealuste toimeainete heakskiidu kehtivusaja pikendamiseks on esitatud taotlused. Kuna nende toimeainete suhtes kohaldatakse komisjoni rakendusmääruse (EL) nr 844/2012 (3) nõudeid, on vaja anda piisavalt aega heakskiidu kehtivusaja pikendamise menetluse lõpuleviimiseks kõnealuse määruse kohaselt. Sellest tulenevalt aegub nende toimeainete heakskiit tõenäoliselt enne selle pikendamist käsitleva otsuse vastuvõtmist. Seepärast on vaja pikendada nende toimeainete heakskiidu kehtivusaega.

               (3)

               Määrust (EL) nr 540/2011 tuleks seepärast vastavalt muuta.

               (4)

               Pidades silmas määruse (EÜ) nr 1107/2009 artikli 17 esimese lõigu eesmärki nende juhtumite puhul, kus rakendusmäärusega (EL) nr 844/2012 ette nähtud täiendavat toimikut ei ole esitatud hiljemalt 30 kuud enne käesoleva määruse lisas sätestatud asjaomast kehtivusaja lõppu, määrab komisjon kehtivusaja lõpu samale kuupäevale, mis kehtis enne käesoleva määruse kohaldamist, või kõige varasemale sellele järgnevale kuupäevale.

               (5)

               Pidades silmas määruse (EÜ) nr 1107/2009 artikli 17 esimese lõigu eesmärki nende juhtumite puhul, kus komisjon võtab vastu määruse, milles sätestatakse, et käesoleva määruse lisas viidatud toimeaine heakskiidu kehtivusaega ei pikendata, kuna heakskiitmise tingimused ei ole täidetud, määrab komisjon kehtivusaja lõpu samale kuupäevale, mis kehtis enne käesoleva määruse kohaldamist, või kuupäevale, mil jõustub määrus, milles sätestatakse, et toimeaine heakskiidu kehtivusaega ei pikendata, olenevalt sellest, kumb kuupäev on hilisem.

               (6)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 540/2011 lisa A osa muudetakse käesoleva määruse lisa kohaselt.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. august 2014

            Komisjoni nimel

            president

         José Manuel BARROSO

      (1)  ELT L 309, 24.11.2009, lk 1.

      (2)  Komisjoni rakendusmäärus (EL) nr 540/2011, 25. mai 2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

      (3)  Komisjoni rakendusmäärus (EL) nr 844/2012, 18. september 2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).

      LISA
      Rakendusmääruse (EL) nr 540/2011 lisa A osa muudetakse järgmiselt.

                  1)

                  133. reas asendatakse dikloroprop-P-d käsitleva kande kuuendas veerus („Heakskiitmise aegumine”) kuupäev „31. mai 2017” kuupäevaga „30. aprill 2018”.

                  2)

                  134. reas asendatakse metkonasooli käsitleva kande kuuendas veerus („Heakskiitmise aegumine”) kuupäev „31. mai 2017” kuupäevaga „30. aprill 2018”.

                  3)

                  136. reas asendatakse triklopüüri käsitleva kande kuuendas veerus („Heakskiitmise aegumine”) kuupäev „31. mai 2017” kuupäevaga „30. aprill 2018”.


title: Komisjoni rakendusmäärus (EL) nr 820/2011, 16. august 2011 , millega kiidetakse heaks toimeaine terbutüülasiin vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 I lisa ja komisjoni otsust 2008/934/EÜ  EMPs kohaldatav tekst

text:
               17.8.2011

               ET

               Euroopa Liidu Teataja

               L 209/18

         KOMISJONI RAKENDUSMÄÄRUS (EL) nr 820/2011,
   16. august 2011,
   millega kiidetakse heaks toimeaine terbutüülasiin vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 I lisa ja komisjoni otsust 2008/934/EÜ
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2 ja artikli 78 lõiget 2,
   ning arvestades järgmist:

               (1)

               Kooskõlas määruse (EÜ) nr 1107/2009 artikli 80 lõike 1 punktiga c kohaldatakse nõukogu direktiivi 91/414/EMÜ (2) seoses heakskiitmise menetluse ja tingimustega selliste toimeaine taotluste suhtes, mille täielikkus on kindlaks tehtud vastavalt komisjoni määruse (EÜ) nr 33/2008 (3) artikliga 16. Toimeaine terbutüülasiini taotluse täielikkus on tehtud kindlaks kõnealuse määruse alusel.

               (2)

               Komisjoni määrustes (EÜ) nr 451/2000 (4) ja (EÜ) nr 1490/2002 (5) on sätestatud direktiivi 91/414/EMÜ artikli 8 lõikes 2 osutatud tööprogrammi teise ja kolmanda etapi üksikasjalikud rakenduseeskirjad ja kehtestatud hindamist vajavate toimeainete loetelu nende toimeainete võimalikuks kandmiseks direktiivi 91/414/EMÜ I lisasse. Nimetatud loetellu kuulus ka terbutüülasiin.

               (3)

               Komisjoni 20. septembri 2007. aasta määruse (EÜ) nr 1095/2007 (millega muudetakse määrust (EÜ) nr 1490/2002, millega nähakse ette nõukogu direktiivi 91/414/EMÜ artikli 8 lõikes 2 osutatud tööprogrammi kolmanda etapi täiendavad üksikasjalikud rakenduseeskirjad, ning määrust (EÜ) nr 2229/2004, milles sätestatakse nõukogu direktiivi 91/414/EMÜ artikli 8 lõikes 2 osutatud tööprogrammi neljanda etapi täiendavad üksikasjalikud rakenduseeskirjad) (6) artikli 3 lõike 2 kohaselt võttis teataja kahe kuu jooksul enne kõnealuse määruse jõustumist tagasi oma toetuse kõnealuse toimeaine kandmiseks direktiivi 91/414/EMÜ I lisasse. Selle tõttu jäeti komisjoni 5. detsembri 2008. aasta otsusega nr 2008/934/EÜ (nõukogu direktiivi 91/414/EMÜ I lisasse teatavate toimeainete kandmata jätmise kohta ja neid toimeaineid sisaldavate taimekaitsevahendite lubade tühistamise kohta) (7) terbutüülasiin nimetatud lisasse kandmata.

               (4)

               Esialgne teataja (edaspidi „taotleja”) esitas direktiivi 91/414/EMÜ artikli 6 lõike 2 alusel uue taotluse, milles ta nõudis, et kohaldataks kiirendatud menetlust, mis on sätestatud määruse (EÜ) nr 33/2008 (millega nähakse ette nõukogu direktiivi 91/414/EMÜ üksikasjalikud rakenduseeskirjad seoses kõnealuse direktiivi artikli 8 lõikes 2 osutatud tööprogrammi kuuluvate, kuid direktiivi I lisasse kandmata toimeainete hindamise tava- ja kiirendatud menetlusega) artiklites 14–19.

               (5)

               Taotlus esitati Ühendkuningriigile, kes oli määrusega (EÜ) nr 1490/2002 nimetatud referentliikmesriigiks. Kiirendatud menetluse tähtajast peeti kinni. Toimeaine kirjeldus ja lubatud kasutusviisid on samasugused nagu otsuses 2008/934/EÜ. Kõnealune taotlus vastab ka muudele määruse (EÜ) nr 33/2008 artiklis 15 sätestatud sisulistele ja menetlusnõuetele.

               (6)

               Ühendkuningriik hindas teataja esitatud täiendavaid andmeid ja koostas lisaaruande. 3. veebruaril 2010. aastal edastas Ühendkuningriik selle aruande Euroopa Toiduohutusametile (edaspidi „toiduohutusamet”) ja komisjonile. Toiduohutusamet edastas lisaaruande kõikidele liikmesriikidele ja taotlejale, et nad saaksid esitada märkusi, ning edastas saadud märkused komisjonile. Määruse (EÜ) nr 33/2008 artikli 20 lõike 1 kohaselt ja komisjoni palvel esitas toiduohutusamet 20. detsembril 2010 komisjonile oma järeldused (8) terbutüülasiini kohta. Liikmesriigid ja komisjon vaatasid hindamisaruande eelnõu, lisaaruande ja toiduohutusameti järeldused läbi toiduahela ja loomatervishoiu alalises komitees ning 17. juunil 2011 vormistati see komisjoni läbivaatusaruandena terbutüülasiini kohta.

               (7)

               Mitme uuringu põhjal on selgunud, et terbutüülasiini sisaldavad taimekaitsevahendid võivad eeldatavalt üldjoontes vastata direktiivi 91/414/EMÜ artikli 5 lõike 1 punktides a ja b sätestatud nõuetele, eelkõige komisjoni läbivaatusaruandes uuritud ja üksikasjalikult kirjeldatud kasutusviiside korral. Seepärast on asjakohane kiita terbutüülasiin heaks vastavalt määrusele (EÜ) nr 1107/2009.

               (8)

               Määruse (EÜ) nr 1107/2009 artikli 13 lõike 2 ja artikli 6 kohaselt ning arvestades teaduse ja tehnika arengut, oleks vaja lisada teatud tingimusi ja piiranguid.

               (9)

               Ilma et sellega piirataks terbutüülasiini heakskiitmist, on siiski asjakohane nõuda täiendavat kinnitavat teavet.

               (10)

               Enne heakskiitmist peaks mööduma piisav ajavahemik, et liikmesriigid ja huvitatud isikud saaksid teha ettevalmistusi heakskiitmisest tulenevate uute nõuete täitmiseks.

               (11)

               Ilma et see piiraks määruses (EÜ) nr 1107/2009 sätestatud kohustusi, mis kaasnevad toimeaine heakskiitmisega, ning võttes arvesse eriolukorda, mis on seotud üleminekuga direktiivilt 91/414/EMÜ määrusele (EÜ) nr 1107/2009, tuleks kohaldada järgmist. Liikmesriikidel tuleks pärast toimeaine heakskiitmist anda kuus kuud terbutüülasiini sisaldavate taimekaitsevahendite lubade läbivaatamiseks. Liikmesriigid peaksid vastavalt vajadusele olemasolevaid lubasid muutma, asendama või tagasi võtma. Erandina kõnealusest tähtajast tuleks kooskõlas ühtsete põhimõtetega ette näha pikem ajavahemik iga taimekaitsevahendi ja iga kavandatud kasutusviisi käsitleva direktiivi 91/414/EMÜ III lisa kohase täieliku toimiku kohta ajakohastatud andmete esitamiseks ja hindamiseks.

               (12)

               Komisjoni 11. detsembri 1992. aasta määruse (EMÜ) nr 3600/92 (9) (millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad) raames hinnatud toimeainete direktiivi 91/414/EMÜ I lisasse kandmise kogemused on näidanud, et raskusi võib tekkida kehtivate lubade omanike kohustuste tõlgendamisega seoses andmetele juurdepääsuga. Raskuste vältimiseks tulevikus on vaja täpsustada liikmesriikide kohustused, eelkõige kohustus kontrollida, kas loa omanik on näidanud, et kõnealuse direktiivi II lisa nõuetele vastav toimik on kättesaadav. Selline täpsustamine ei too liikmesriikidele ega loa omanikele kaasa uusi kohustusi võrreldes kõnealuse direktiivi I lisa muutmiseks seni vastu võetud direktiividega või määrustega, millega kiidetakse heaks toimeaineid.

               (13)

               Komisjoni rakendusmääruse (EÜ) nr 1107/2009 artikli 13 lõike 4 kohaselt tuleks määruse (EL) nr 540/2011 (10) lisa vastavalt muuta.

               (14)

               Otsuses 2008/934/EÜ on sätestatud, et terbutüülasiini ei kanta asjaomasesse lisasse ja et kõnealust toimeainet sisaldavate taimekaitsevahendite load tühistatakse 31. detsembriks 2011. Terbutüülasiini käsitlev rida on vaja kõnealuse otsuse lisast välja jätta. Seega on asjakohane otsust 2008/934/EÜ vastavalt muuta.

               (15)

               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiitmine
   Toimeaine terbutüülasiin kiidetakse heaks vastavalt I lisas esitatud tingimustele.
   Artikkel 2
   Taimekaitsevahendite ümberhindamine
   1.   Liikmesriigid muudavad vajaduse korral määruse (EÜ) nr 1107/2009 kohaselt toimeainena terbutüülasiini sisaldavate taimekaitsevahendite kehtivaid lube või tühistavad need 30. juuniks 2012.
   Liikmesriigid peavad eelkõige nimetatud tähtpäevaks veenduma, et käesoleva määruse I lisas sätestatud tingimused on täidetud, välja arvatud nimetatud lisa erisätete veeru B osas nimetatud tingimused, ning et loa omanikul on vastavalt direktiivi 91/414/EMÜ artikli 13 lõigetes 1–4 ja määruse (EÜ) nr 1107/2009 artiklis 62 sätestatud tingimustele olemas kõnealuse direktiivi II lisa nõuetele vastav toimik või juurdepääs sellele.
   2.   Erandina lõikest 1 hindavad liikmesriigid uuesti iga lubatud taimekaitsevahendit, mis sisaldab terbutüülasiini kas ainsa toimeainena või ühena mitmest toimeainest, mis kõik on hiljemalt 31. detsembriks 2011 kantud rakendusmääruse (EL) nr 540/2011 lisasse, lähtudes määruse (EÜ) nr 1107/2009 artikli 29 lõikes 6 sätestatud ühtsetest põhimõtetest, tuginedes direktiivi 91/414/EMÜ III lisa nõuetele vastavale toimikule ja võttes arvesse käesoleva määruse I lisa erisätete veeru B osa. Kõnealuse hindamise alusel teevad liikmesriigid kindlaks, kas toode vastab määruse (EÜ) nr 1107/2009 artikli 29 lõikes 1 sätestatud tingimustele. Pärast otsustamist liikmesriigid:

               a)

               vajaduse korral muudavad terbutüülasiini ainsa toimeainena sisaldavate toodete kasutusluba või tühistavad selle hiljemalt 31. detsembriks 2015 või

               b)

               kui toode sisaldab terbutüülasiini ühena mitmest toimeainest, muudavad vajaduse korral luba või tühistavad selle hiljemalt 31. detsembriks 2015 või kuupäevaks, mis on ette nähtud loa muutmiseks või tühistamiseks vastavas õigusaktis või vastavates õigusaktides, millega asjaomane toimeaine või asjaomased toimeained on kantud direktiivi 91/414/EMÜ I lisasse, olenevalt sellest, kumb kuupäev on hilisem.

         Artikkel 3
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 4
   Otsuse 2008/934/EÜ muutmine
   Otsuse 2008/934/EÜ lisast jäetakse välja terbutüülasiini käsitlev rida.
   Artikkel 5
   Jõustumine ja kohaldamine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Määrust kohaldatakse alates 1. jaanuarist 2012.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. august 2011

            Komisjoni nimel

            president

         José Manuel BARROSO

      (1)  ELT L 309, 24.11.2009, lk 1.

      (2)  EÜT L 230, 19.8.1991, lk 1.

      (3)  ELT L 15, 18.1.2008, lk 5.

      (4)  EÜT L 55, 29.2.2000, lk 25.

      (5)  EÜT L 224, 21.8.2002, lk 23.

      (6)  ELT L 246, 21.9.2007, lk 19.

      (7)  ELT L 333, 11.12.2008, lk 11.

      (8)  Euroopa Toiduohutusamet: „Conclusion on the peer review of the pesticide risk assessment of the active substance terbuthylazine.”EFSA Journal 2011;9(1):1969. [133 lk]. doi:10.2903/j.efsa.2010.1969. Kättesaadav aadressil: www.efsa.europa.eu.

      (9)  EÜT L 366, 15.12.1992, lk 10.

      (10)  ELT L 153, 11.6.2011, lk 1.

      I LISA

                  Üldnimetus, tunnuskood

                  IUPACi nimetus

                  Puhtus (1)

                  Heakskiitmise kuupäev

                  Heakskiitmise aegumine

                  Erisätted

                  Terbutüülasiin
                  CASi nr 5915-41-3
                  CIPACi nr 234

                  N2-tert-butüül-6-kloro-N4-etüül-1,3,5-triasiin-2,4-diamiin

                  ≥ 950 g/kg
                  Lisandid

                              Propasiin: mitte rohkem kui 10 g/kg

                              Atrasiin: mitte rohkem kui 1 g/kg

                              Simasiin: mitte rohkem kui 30 g/kg

                  1. jaanuar 2012

                  31. detsember 2021

                  A OSA
                  Lubatakse kasutada ainult herbitsiidina
                  B OSA
                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 17. juunil 2011. aastal toiduahela ja loomatervishoiu alalises komitees terbutüülasiini kohta koostatud läbivaatusaruande järeldusi, eelkõige selle I ja II lisa.
                  Üldhindamisel peavad liikmesriigid pöörama erilist tähelepanu:

                              a)

                              põhjavee kaitsele, kui toimeainet kasutatakse tundlike mullastiku- ja/või kliimatingimustega piirkonnas;

                              b)

                              imetajatele ja vihmaussidele põhjustatavale ohule.

                        Vajaduse korral peavad loa tingimused sisaldama ohu vähendamise meetmeid ning kohustust käivitada monitooringud ohualdistes piirkondades, et uurida, kas kõnealust ainet võib sattuda põhjavette.
                  Taotleja peab esitama järgmise kinnitava teabe:

                              1)

                              ärilisel eesmärgil valmistatud tehnilise materjali näitajad, sealhulgas teave lisandite mõju kohta;

                              2)

                              ärilisel eesmärgil toodetud tehnilise materjali näitajate ja toksilisuse uuringus kasutatud katsematerjali näitajate vastavus;

                              3)

                              hinnang, kas määramata metaboliite LM1, LM2, LM3, LM4, LM5 ja LM6 võib sattuda põhjavette;

                              4)

                              metaboliitide MT1 (N-tert-butüül-6-kloro-1,3,5-triasiin-2,4-diamiin), MT 13 (4-(tert-butüülamino)-6-(etüülamino)-1,3,5-triasiin-2-ool või 6-hüdroksü-N2-etüül-N4-tert-butüül-1,3,5-triasiin-2,4-diamiin), MT14 (4-amino-6-(tert-butüülamino)-1,3,5-triasiin-2-ool või N-tert-butüül-6-hüdroksü-1,3,5-triasiin-2,4-diamiin) ning määramata metaboliitide LM1, LM2, LM3, LM4, LM5 ja LM6 osatähtsus vähktõve põhjustajana, kui terbutüülasiin klassifitseeritakse määruse (EÜ) nr 1272/2008 kohaselt kui arvatavasti vähktõbe põhjustav aine.

                        Taotleja peab esitama komisjonile, liikmesriikidele ja toiduohutusametile punktides 1 ja 2 sätestatud teabe hiljemalt 30. juuniks 2012, punktis 3 sätestatud teabe hiljemalt 30. juuniks 2013 ning punktis 4 sätestatud teabe kuue kuu jooksul pärast teadet kõnealuse aine vastavast klassifitseerimisest.

         (1)  Täiendavad andmed toimeainete identifitseerimiseks ja kirjeldamiseks on esitatud läbivaatusaruandes.

      II LISA
      Määruse (EL) nr 540/2011 lisa B osasse lisatakse järgmine kanne:

                     Number

                     Üldnimetus, tunnuskood

                     IUPACi nimetus

                     Puhtus (1)

                     Heakskiitmise kuupäev

                     Heakskiitmise aegumine

                     Erisätted

                     „16

                     Terbutüülasiin
                     CASi nr 5915-41-3
                     CIPACi nr 234

                     N2-tert-butüül-6-kloro-N4-etüül-1,3,5-triasiin-2,4-diamiin

                     ≥ 950 g/kg
                     Lisandid

                                 Propasiin: mitte rohkem kui 10 g/kg

                                 Atrasiin: mitte rohkem kui 1 g/kg

                                 Simasiin: mitte rohkem kui 30 g/kg

                     1. jaanuar 2012

                     31. detsember 2021

                     A OSA
                     Lubatakse kasutada ainult herbitsiidina
                     B OSA
                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 17. juunil 2011. aastal toiduahela ja loomatervishoiu alalises komitees terbutüülasiini kohta koostatud läbivaatusaruande järeldusi, eelkõige selle I ja II lisa.
                     Üldhindamisel peavad liikmesriigid pöörama erilist tähelepanu:

                                 a)

                                 põhjavee kaitsele, kui toimeainet kasutatakse tundlike mullastiku- ja/või kliimatingimustega piirkonnas;

                                 b)

                                 imetajatele ja vihmaussidele põhjustatavale ohule.

                           Vajaduse korral peavad loa tingimused sisaldama ohu vähendamise meetmeid ning kohustust käivitada monitooringud ohualdistes piirkondades, et uurida, kas kõnealust ainet võib sattuda põhjavette.
                     Taotleja peab esitama järgmise kinnitava teabe:

                                 1)

                                 ärilisel eesmärgil valmistatud tehnilise materjali näitajad analüüside põhjal, sealhulgas teave lisandite mõju kohta;

                                 2)

                                 ärilisel eesmärgil toodetud tehnilise materjali näitajate ja toksilisuse uuringus kasutatud katsematerjali näitajate vastavus;

                                 3)

                                 hinnang, kas määramata metaboliite LM1, LM2, LM3, LM4, LM5 ja LM6 võib sattuda põhjavette;

                                 4)

                                 metaboliitide MT1 (N-tert-butüül-6-kloro-1,3,5-triasiin-2,4-diamiin), MT 13 (4-(tert-butüülamino)-6-(etüülamino)-1,3,5-triasiin-2-ool või 6-hüdroksü-N2-etüül-N4-tert-butüül-1,3,5-triasiin-2,4-diamiin), MT14 (4-amino-6-(tert-butüülamino)-1,3,5-triasiin-2-ool või N-tert-butüül-6-hüdroksü-1,3,5-triasiin-2,4-diamiin) ning määramata metaboliitide LM1, LM2, LM3, LM4, LM5 ja LM6 osatähtsus vähktõve põhjustajana, kui terbutüülasiin klassifitseeritakse määruse (EÜ) nr 1272/2008 kohaselt kui arvatavasti vähktõbe põhjustav aine.

                           Taotleja peab esitama komisjonile, liikmesriikidele ja toiduohutusametile punktides 1 ja 2 sätestatud teabe hiljemalt 30. juuniks 2012, punktis 3 sätestatud teabe hiljemalt 30. juuniks 2013 ning punktis 4 sätestatud teabe kuue kuu jooksul pärast teadet kõnealuse aine vastavast klassifitseerimisest.”

         (1)  Täiendavad andmed toimeainete identifitseerimiseks ja kirjeldamiseks on esitatud läbivaatusaruandes.


title: Komisjoni rakendusmäärus (EL) 2015/404, 11. märts 2015 , millega muudetakse rakendusmäärust (EL) nr 540/2011 seoses toimeainete beflubutamiidi, kaptaani, dimetoaadi, dimetomorfi, etoprofossi, fiproniili, folpeedi, formetanaadi, glufosinaadi, metiokarbi, metribusiini, fosmeti, metüülpirimifossi ja propamokarbi heakskiidu kehtivusaja pikendamisega  EMPs kohaldatav tekst

text:
               12.3.2015

               ET

               Euroopa Liidu Teataja

               L 67/6

         KOMISJONI RAKENDUSMÄÄRUS (EL) 2015/404,
   11. märts 2015,
   millega muudetakse rakendusmäärust (EL) nr 540/2011 seoses toimeainete beflubutamiidi, kaptaani, dimetoaadi, dimetomorfi, etoprofossi, fiproniili, folpeedi, formetanaadi, glufosinaadi, metiokarbi, metribusiini, fosmeti, metüülpirimifossi ja propamokarbi heakskiidu kehtivusaja pikendamisega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 17 esimest lõiku,
   ning arvestades järgmist:

               (1)

               Komisjoni rakendusmääruse (EL) nr 540/2011 (2) lisa A osas on sätestatud toimeained, mida käsitatakse määruse (EÜ) nr 1107/2009 alusel heakskiidetuna.

               (2)

               Toimeainete kaptaani, dimetoaadi, dimetomorfi, etoprofossi, fiproniili, folpeedi, formetanaadi, glufosinaadi, metiokarbi, metribusiini, fosmeti, metüülpirimifossi ja propamokarbi heakskiit aegub 30. septembril 2017 ning toimeaine beflubutamiidi heakskiit aegub 30. novembril 2017. Kõnealuste toimeainete heakskiidu kehtivusaja pikendamiseks on esitatud taotlused. Kuna nende toimeainete suhtes kohaldatakse komisjoni rakendusmääruse (EL) nr 844/2012 (3) nõudeid, on vaja anda piisavalt aega heakskiidu kehtivusaja pikendamismenetluse lõpule viimiseks kõnealuse määruse kohaselt. Sellest tulenevalt aegub nende toimeainete heakskiit tõenäoliselt enne nende pikendamist käsitleva otsuse vastuvõtmist. Seepärast on vaja pikendada nende toimeainete heakskiidu kehtivusaega.

               (3)

               Seepärast tuleks rakendusmäärust (EL) nr 540/2011 vastavalt muuta.

               (4)

               Pidades silmas määruse (EÜ) nr 1107/2009 artikli 17 esimese lõigu eesmärki nende juhtumite puhul, kui hiljemalt 30 kuud enne käesoleva määruse lisas sätestatud asjakohast kehtivusaja lõppu ei ole esitatud rakendusmäärusega (EL) nr 844/2012 ettenähtud täiendavat toimikut, määrab komisjon kehtivusaja lõpu samale kuupäevale, mis kehtis enne käesoleva määruse kohaldamist, või kõige varasemale sellele järgnevale kuupäevale.

               (5)

               Pidades silmas määruse (EÜ) nr 1107/2009 artikli 17 esimese lõigu eesmärki olukorras, mille puhul komisjon võtab vastu määruse, milles sätestatakse, et käesoleva määruse lisas viidatud toimeaine heakskiitmise kehtivusaega ei pikendata, kuna heakskiitmise tingimused ei ole täidetud, määrab komisjon kehtivusaja lõpu samale kuupäevale, mis kehtis enne käesoleva määruse kohaldamist, või kuupäevale, mil jõustub määrus, milles sätestatakse, et toimeaine heakskiitmise kehtivusaega ei pikendata, olenevalt sellest, kumb kuupäev on hilisem.

               (6)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 540/2011 lisa A osa muudetakse käesoleva määruse lisa kohaselt.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. märts 2015

            Komisjoni nimel

            president

         Jean-Claude JUNCKER

      (1)  ELT L 309, 24.11.2009, lk 1.

      (2)  Komisjoni rakendusmäärus (EL) nr 540/2011, 25. mai 2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

      (3)  Komisjoni rakendusmäärus (EL) nr 844/2012, 18. september 2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).

      LISA
      Rakendusmääruse (EL) nr 540/2011 lisa A osa muudetakse järgmiselt.

                  1)

                  145. reas asendatakse kaptaani käsitleva kande kuuendas veerus („Heakskiitmise aegumine”) kuupäev „30. september 2017” kuupäevaga „31. juuli 2018”.

                  2)

                  146. reas asendatakse folpeeti käsitleva kande kuuendas veerus („Heakskiitmise aegumine”) kuupäev „30. september 2017” kuupäevaga „31. juuli 2018”.

                  3)

                  147. reas asendatakse formetanaati käsitleva kande kuuendas veerus („Heakskiitmise aegumine”) kuupäev „30. september 2017” kuupäevaga „31. juuli 2018”.

                  4)

                  148. reas asendatakse metiokarbi käsitleva kande kuuendas veerus („Heakskiitmise aegumine”) kuupäev „30. september 2017” kuupäevaga „31. juuli 2018”.

                  5)

                  149. reas asendatakse dimetoaati käsitleva kande kuuendas veerus („Heakskiitmise aegumine”) kuupäev „30. september 2017” kuupäevaga „31. juuli 2018”.

                  6)

                  150. reas asendatakse dimetomorfi käsitleva kande kuuendas veerus („Heakskiitmise aegumine”) kuupäev „30. september 2017” kuupäevaga „31. juuli 2018”.

                  7)

                  151. reas asendatakse glufosinaati käsitleva kande kuuendas veerus („Heakskiitmise aegumine”) kuupäev „30. september 2017” kuupäevaga „31. juuli 2018”.

                  8)

                  152. reas asendatakse metribusiini käsitleva kande kuuendas veerus („Heakskiitmise aegumine”) kuupäev „30. september 2017” kuupäevaga „31. juuli 2018”.

                  9)

                  153. reas asendatakse fosmetit käsitleva kande kuuendas veerus („Heakskiitmise aegumine”) kuupäev „30. september 2017” kuupäevaga „31. juuli 2018”.

                  10)

                  154. reas asendatakse propamokarbi käsitleva kande kuuendas veerus („Heakskiitmise aegumine”) kuupäev „30. september 2017” kuupäevaga „31. juuli 2018”.

                  11)

                  155. reas asendatakse etoprofossi käsitleva kande kuuendas veerus („Heakskiitmise aegumine”) kuupäev „30. september 2017” kuupäevaga „31. juuli 2018”.

                  12)

                  156. reas asendatakse metüülpirimifossi käsitleva kande kuuendas veerus („Heakskiitmise aegumine”) kuupäev „30. september 2017” kuupäevaga „31. juuli 2018”.

                  13)

                  157. reas asendatakse fiproniili käsitleva kande kuuendas veerus („Heakskiitmise aegumine”) kuupäev „30. september 2017” kuupäevaga „31. juuli 2018”.

                  14)

                  158. reas asendatakse beflubutamiidi käsitleva kande kuuendas veerus („Heakskiitmise aegumine”) kuupäev „30. november 2017” kuupäevaga „31. juuli 2018”.


title: Komisjoni rakendusmäärus (EL) nr 673/2011, 13. juuli 2011 , millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               14.7.2011

               ET

               Euroopa Liidu Teataja

               L 184/2

         KOMISJONI RAKENDUSMÄÄRUS (EL) nr 673/2011,
   13. juuli 2011,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 7. juuni 2011. aasta rakendusmäärust (EL) nr 543/2011 (millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga) (2) eriti selle artikli 136 lõiget 1,
   ning arvestades järgmist:
   Rakendusmääruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused,
   ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub 14. juulil 2011.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 13. juuli 2011

            Komisjoni nimel presidendi eest

            põllumajanduse ja maaelu arenduse peadirektor

         José Manuel SILVA RODRÍGUEZ

      (1)  ELT L 299, 16.11.2007, lk 1.

      (2)  ELT L 157, 15.6.2011, lk 1.

      LISA
      Kindlad impordiväärtused, et määrata kindlaks teatava puu- ja köögivilja hind piiril

                  (EUR/100 kg)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  AL

                  49,0

                  EC

                  20,9

                  MK

                  43,1

                  ZZ

                  37,7

                  0707 00 05

                  TR

                  105,8

                  ZZ

                  105,8

                  0709 90 70

                  AR

                  27,2

                  EC

                  26,5

                  TR

                  110,5

                  ZZ

                  54,7

                  0805 50 10

                  AR

                  58,1

                  TR

                  64,0

                  UY

                  64,3

                  ZA

                  71,5

                  ZZ

                  64,5

                  0808 10 80

                  AR

                  136,0

                  BR

                  81,7

                  CA

                  106,0

                  CL

                  91,3

                  CN

                  87,0

                  EC

                  60,7

                  NZ

                  112,4

                  US

                  150,8

                  ZA

                  100,9

                  ZZ

                  103,0

                  0808 20 50

                  AR

                  110,0

                  AU

                  75,6

                  CL

                  110,0

                  CN

                  81,6

                  NZ

                  118,4

                  ZA

                  111,3

                  ZZ

                  101,2

                  0809 10 00

                  AR

                  75,0

                  TR

                  220,1

                  XS

                  138,6

                  ZZ

                  144,6

                  0809 20 95

                  CL

                  298,8

                  SY

                  253,3

                  TR

                  297,8

                  ZZ

                  283,3

                  0809 40 05

                  BA

                  62,0

                  EC

                  75,9

                  ZZ

                  69,0

         (1)  Riikide nomenklatuur on sätestatud komisjoni määruses (EÜ) nr 1833/2006 (ELT L 354, 14.12.2006, lk 19). Kood „ZZ” tähistab „muud päritolu”.


title: Komisjoni rakendusmäärus (EL) nr 736/2011, 26. juuli 2011 , millega kiidetakse heaks toimeaine fluroksüpüür, vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa  EMPs kohaldatav tekst

text:
               27.7.2011

               ET

               Euroopa Liidu Teataja

               L 195/37

         KOMISJONI RAKENDUSMÄÄRUS (EL) nr 736/2011,
   26. juuli 2011,
   millega kiidetakse heaks toimeaine fluroksüpüür, vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2 ja artikli 78 lõiget 2,
   ning arvestades järgmist:

               (1)

               Määruse (EÜ) nr 1107/2009 artikli 80 lõike 1 punkti b kohaselt kohaldatakse nõukogu direktiivi 91/414/EMÜ (2) toimeainete puhul, mis on loetletud komisjoni 27. juuni 2007. aasta määruse (EÜ) nr 737/2007 (milles sätestatakse esimese toimeainete rühma nõukogu direktiivi 91/414/EMÜ I lisasse kuulumise pikendamise menetlus ja kehtestatakse kõnealuste ainete loetelu) (3) I lisas, seoses heakskiitmise menetluse ja tingimustega. Fluroksüpüür on loetletud määruse (EÜ) nr 737/2007 I lisas.

               (2)

               Fluroksüpüüri heakskiit, nagu see on sätestatud komisjoni 25. mai 2011. aasta rakendusmääruses (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga, (4) aegub 31. detsembril 2011. Määruse (EÜ) nr 737/2007 artikli 4 kohaselt saadeti teatis fluroksüpüüri kande uuendamiseks direktiivi 91/414/EMÜ I lisas kõnealuses artiklis sätestatud ajavahemiku jooksul.

               (3)

               Kõnealune teatis leiti olevat vastuvõetav komisjoni 28. juuli 2008. aasta otsuse 2008/656/EÜ (toimeainete asiimsulfurooni, asoksüstrobiini, fluroksüpüüri, imasaliili, metüülkresoksiimi, proheksadiooni ja spiroksamiini nõukogu direktiivi 91/414/EMÜ I lisasse kuulumise pikendamist käsitlevate teadete vastuvõetavuse ja asjaomaste teatajate loetelu moodustamise kohta) (5) seisukohast.

               (4)

               Määruse (EÜ) nr 737/2007 artiklis 6 ettenähtud ajavahemiku jooksul esitas teataja kõnealuse artikliga nõutava teabe ning selgituse iga uue esitatud uuringu olulisuse kohta.

               (5)

               Referentliikmesriik koostas kaasreferentliikmesriigiga konsulteerides hindamisaruande ning esitas selle Euroopa Toiduohutusametile (edaspidi „amet”) ja komisjonile 26. novembril 2009. Lisaks toimeainele antavale hinnangule sisaldab kõnealune aruanne ka nimekirja uuringutest, millele referentliikmesriik oma hinnangu andmisel tugines.

               (6)

               Amet edastas hindamisaruande teatajale ja kõigile liikmesriikidele ning edastas saadud kommentaarid komisjonile. Amet avaldas ka kõnealuse hindamisaruande.

               (7)

               Komisjoni palvel andsid liikmesriigid ja amet hindamisaruandele eksperdihinnangu. Amet esitas komisjonile fluroksüpüüri riskihindamisele antud vastastikust eksperdihinnangut käsitleva järelduse (6)24. veebruaril 2011. Liikmesriigid ja komisjon vaatasid hindamisaruande ja ameti järeldused läbi toiduahela ja loomatervishoiu alalises komitees ning 17. juunil 2011 vormistati see komisjoni läbivaatusaruandena fluroksüpüüri kohta.

               (8)

               Mitmest senisest uuringust on ilmnenud, et fluroksüpüüri sisaldavad taimekaitsevahendid võivad eeldatavalt üldjoontes jätkuvalt vastata direktiivi 91/414/EMÜ artikli 5 lõike 1 punktides a ja b sätestatud nõuetele eelkõige seoses komisjoni läbivaatusaruandes uuritud ja üksikasjalikult kirjeldatud kasutusviisidega. Seetõttu on asjakohane fluroksüpüür heaks kiita.

               (9)

               Määruse (EÜ) nr 1107/2009 artikli 13 lõike 2 kohaselt ja kooskõlas artikliga 6 ning praeguste teaduslike ja tehniliste teadmiste valguses on siiski vajalik lisada teatavad tingimused ja piirangud, mida direktiivi 91/414/EMÜ I lisa ei olnud sätestatud.

               (10)

               Ilma et seataks kahtluse alla fluroksüpüüri heakskiitmine, on siiski asjakohane nõuda täiendavat kinnitavat teavet.

               (11)

               Enne toimeaine heakskiitmist tuleks liikmesriikidele ja huvitatud isikutele anda piisavalt aega, et nad saaksid valmistuda toimeaine heakskiitmisest tulenevate uute nõuete täitmiseks.

               (12)

               Ilma et see piiraks direktiiviga (EÜ) nr 1107/2009 kindlaks määratud kohustusi, mis kaasnevad toimeaine heakskiitmisega, võttes arvesse eriolukorda, mille põhjustas direktiivi 91/414/EMÜ muutmine määruseks (EÜ) nr 1107/2009, kohaldatakse siiski järgmist. Liikmesriikidel tuleks pärast toimeaine heakskiitmist anda kuus kuud fluroksüpüüri sisaldavate taimekaitsevahendite lubade läbivaatamiseks. Liikmesriigid võivad vajaduse korral lubasid muuta, asendada või tagasi võtta. Erandina kõnealusest tähtajast tuleks ette näha pikem ajavahemik kõiki taimekaitsevahendeid ja kavandatud kasutusviise käsitlevate täielike III lisa kohaste ajakohastatud andmete esitamiseks ja hindamiseks kooskõlas direktiivis 91/414/EMÜ sätestatud ühtsete põhimõtetega.

               (13)

               Komisjoni 11. detsembri 1992. aasta määruse (EMÜ) nr 3600/92 (millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad) (7) raames hinnatud toimeainete direktiivi 91/414/EMÜ I lisasse kandmise varasem kogemus on näidanud, et raskusi võib tekkida kehtivate lubade omanike kohustuste tõlgendamisega andmetele juurdepääsu osas. Raskuste vältimiseks tulevikus on vaja täpsustada liikmesriikide kohustused, eelkõige kohustus kontrollida, et loa omanik on näidanud, et tal on juurdepääs toimikule, mis vastab kõnealuse direktiivi II lisa nõuetele. Täpsustamine ei too siiski liikmesriikidele ega loaomanikele kaasa uusi kohustusi, võrreldes I lisa muutmiseks seni vastu võetud direktiividega või määrustega, millega kiidetakse heaks toimeaineid.

               (14)

               Määruse (EÜ) nr 1107/2009 artikli 13 lõike 4 kohaselt tuleks rakendusmääruse (EÜ) nr 540/2011 lisa vastavalt muuta.

               (15)

               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiitmine
   Toimeaine fluroksüpüür kiidetakse heaks vastavalt I lisas esitatud tingimustele.
   Artikkel 2
   Taimekaitsevahendite ümberhindamine
   1.   Liikmesriigid muudavad vajaduse korral määruse (EÜ) 1107/2009 kohaselt toimeainena fluroksüpüüri sisaldavate taimekaitsevahendite kehtivaid lube või tühistavad need 30. juuniks 2012.
   Eelkõige kontrollivad nad nimetatud tähtpäevaks, et kõnealuse direktiivi I lisas sätestatud tingimused on täidetud, välja arvatud kõnealuse lisa B osas nimetatud erisätted, ning et loa omanikul on kooskõlas direktiivi 91/414/EMÜ artikli 13 lõigetes 1–4 ja määruse (EÜ) nr 1107/2009 artiklis 62 sätestatud tingimustega olemas II lisa nõuetele vastav toimik või juurdepääs sellele.
   2.   Erandina lõikest 1 hindavad liikmesriigid uuesti iga lubatud taimekaitsevahendit, mis sisaldab fluroksüpüüri kas ainsa toimeainena või ühena mitmest toimeainest, mis kõik on hiljemalt 31. detsembriks 2011 kantud rakendusmääruse 540/2011/EMÜ lisasse, lähtudes direktiivi (EÜ) nr 1107/2009 artikli 29 lõikes 6 sätestatud ühtsetest põhimõtetest, tuginedes direktiivi 91/414/EMÜ III lisa nõuetele vastavale toimikule ja võttes arvesse kõnealuse direktiivi I lisa erisätete tulba B osa. Kõnealuse hindamise alusel määravad nad kindlaks, kas toode vastab endiselt direktiivi 1107/2009/EMÜ artikli 29 lõikes 1 sätestatud tingimustele.
   Pärast otsustamist

               a)

               muudavad liikmesriigid vajadusel luba või tühistavad selle hiljemalt 31. detsembriks 2015, juhul kui taimekaitsevahend sisaldab fluroksüpüüri ainsa toimeainena, või

               b)

               kui toode sisaldab fluroksüpüüri ühena mitmest toimeainest, muudavad vajaduse korral luba või tühistavad selle hiljemalt 31. detsembriks 2015 või kuupäevaks, mis on ette nähtud loa muutmiseks või tühistamiseks vastavas õigusaktis või vastavates õigusaktides, millega asjaomane toimeaine või asjaomased toimeained on kantud direktiivi 91/414/EMÜ I lisasse, olenevalt sellest, kumb kuupäev on hilisem.

         Artikkel 3
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 4
   Jõustumine ja kohaldamine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Määrust kohaldatakse alates 1. jaanuarist 2012.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 26. juuli 2011

            Komisjoni nimel

            president

         José Manuel BARROSO

      (1)  ELT L 309, 24.11.2009, lk 1.

      (2)  EÜT L 230, 19.8.1991, lk 1.

      (3)  ELT L 169, 29.6.2007, lk 10.

      (4)  ELT L 153, 11.6.2011, lk 1.

      (5)  ELT L 214, 9.8.2008, lk 70.

      (6)  Euroopa Toiduohutusamet: Conclusion on the peer review of the pesticide risk assessment of the active substance fluroxypyr. EFSA Journal 2011; 9(3):2091. [lk 91]. doi:10.2903/j.efsa.2011.2091. Kättesaadav aadressil: www.efsa.europa.eu/efsajournal.htm

      (7)  EÜT L 366, 15.12.1992, lk 10.

      I LISA

                  Üldnimetus, tunnuskood

                  IUPACi nimetus

                  Puhtus (1)

                  Heakskiitmise kuupäev

                  Heakskiitmise aegumine

                  Erisätted

                  Fluroksüpüür
                  CASi nr 69377-81–7
                  CIPACi nr 431

                  4-amino-3,5-dichloro-6-fluoro-2-pyridyloxyacetic acid

                  ≥ 950 g/kg
                  (fluroksüpüür-meptüül)

                  1. jaanuar 2012

                  31. detsember 2021

                  A   OSA
                  Lubatakse kasutada ainult herbitsiidina.
                  B   OSA
                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 17. juunil 2011 toiduahela ja loomatervishoiu alalises komitees fluroksüpüüri kohta koostatud läbivaatusaruande järeldusi, eelkõige selle I ja II lisa.
                  Üldhindamisel peavad liikmesriigid:

                              1)

                              pöörama erilist tähelepanu põhjavee saastumisele metaboliidiga fluroksüpüür-püridinool, kui toimeainet kasutatakse aluseliste või tundlike muldade ja/või tundlike kliimatingimustega piirkondades;

                              2)

                              pöörama erilist tähelepanu ohule veeorganismidele.

                        Loa tingimused hõlmavad vajaduse korral riski vähendamise meetmeid.
                  Teavitaja peab saatma kinnitavat teavet järgmise kohta:

                              a)

                              tehnilises spetsifikatsioonis esitatud lisandite asjakohasus;

                              b)

                              toksilisuse toimikus kasutatud katsematerjalide vastavus kaubanduslikult toodetud tehnilise materjali näitajatele;

                              c)

                              metaboliitide fluroksüpüür-püridinooli ja fluroksüpüür-metoksüpüridiini toksikoloogiline olulisus;

                              d)

                              jääkide analüüsimeetodid taimede puhul;

                              e)

                              fluroksüpüüri estrite saatus loomamaatriksites;

                              f)

                              pikaajaline oht vihmaussidele ja mullaorganismidele;

                        Teavitaja peab saatma punktides a ja b sätestatud teabe liikmesriikidele ja ametile 1. juuliks 2012 ning punktides c, d, e ja f sätestatud teabe 31. detsembriks 2013.

         (1)  Täiendavad andmed toimeainete identifitseerimiseks ja määratlemiseks on esitatud läbivaatamisaruandes.

      II LISA
      Rakendusmääruse (EL) nr 540/2011 lisa muudetakse järgmiselt:

                  (1)

                  A osas jäetakse välja fluroksüpüüri käsitlev kanne.

                  (2)

                  B osale lisatakse järgmine kanne:

                              Nr

                              Üldnimetus, tunnuskood

                              IUPACi nimetus

                              Puhtus (1)

                              Heakskiitmise kuupäev

                              Heakskiitmise aegumine

                              Erisätted

                              „9

                              Fluroksüpüür
                              CASi nr 69377-81–7
                              CIPAC nr 431

                              4-amino-3,5-dichloro-6-fluoro-2-pyridyloxyacetic acid

                              ≥ 950 g/kg
                              (fluroksüpüür-meptüül)

                              1. jaanuar 2012

                              31. detsember 2021

                              A   OSA
                              Lubatakse kasutada ainult herbitsiidina.
                              B   OSA
                              Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 17. juunil 2011 toiduahela ja loomatervishoiu alalises komitees fluroksüpüüri kohta koostatud läbivaatusaruande järeldusi, eelkõige selle I ja II lisa.
                              Üldhindamisel peavad liikmesriigid:

                                          1)

                                          pöörama erilist tähelepanu põhjavee saastumisele metaboliidiga fluroksüpüür-püridinool, kui toimeainet kasutatakse aluseliste või tundlike muldade ja/või tundlike kliimatingimustega piirkondades;

                                          2)

                                          pöörama erilist tähelepanu ohule veeorganismidele.

                                    Loa tingimused hõlmavad vajaduse korral riski vähendamise meetmeid.
                              Teavitaja peab saatma kinnitavat teavet järgmise kohta:

                                          a)

                                          tehnilises spetsifikatsioonis esitatud lisandite asjakohasus;

                                          b)

                                          toksilisuse toimikus kasutatud katsematerjalide vastavus kaubanduslikult toodetud tehnilise materjali näitajatele;

                                          c)

                                          metaboliitide fluroksüpüür-püridinooli ja fluroksüpüür-metoksüpüridiini toksikoloogiline olulisus;

                                          d)

                                          jääkide analüüsimeetodid taimede puhul;

                                          e)

                                          fluroksüpüüri estrite saatus loomamaatriksites;

                                          f)

                                          pikaajaline oht vihmaussidele ja mullaorganismidele;

                                    Teavitaja peab saatma punktides a ja b sätestatud teabe liikmesriikidele ja ametile 1. juuliks 2012 ning punktides c, d, e ja f sätestatud teabe 31. detsembriks 2013.”

         (1)  Täiendavad andmed toimeainete identifitseerimiseks ja määratlemiseks on esitatud läbivaatamisaruandes.


title: Komisjoni rakendusmäärus (EL) nr 188/2013, 5. märts 2013 , millega kiidetakse heaks toimeaine mandipropamiid vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse rakendusmääruse (EL) nr 540/2011 lisa  EMPs kohaldatav tekst

text:
               6.3.2013

               ET

               Euroopa Liidu Teataja

               L 62/13

         KOMISJONI RAKENDUSMÄÄRUS (EL) nr 188/2013,
   5. märts 2013,
   millega kiidetakse heaks toimeaine mandipropamiid vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2 ja artikli 78 lõiget 2,
   ning arvestades järgmist:

               (1)

               Vastavalt määruse (EÜ) nr 1107/2009 artikli 80 lõike 1 punktile a kohaldatakse direktiivi 91/414/EMÜ (2) nende toimeainete heakskiitmise menetluse ja tingimuste suhtes, mille kohta on enne 14. juunit 2011 vastu võetud otsus kooskõlas nimetatud direktiivi artikli 6 lõikega 3. Mandipropamiidi puhul on määruse (EÜ) nr 1107/2009 artikli 80 lõike 1 punkti a tingimused täidetud komisjoni otsusega 2006/589/EÜ (3).

               (2)

               Vastavalt direktiivi 91/414/EMÜ artikli 6 lõikele 2 esitas Syngenta Crop Protection AG 13. detsembril 2005 Austriale taotluse toimeaine mandipropamiidi kandmiseks direktiivi 91/414/EMÜ I lisasse. Otsusega 2006/589/EÜ kinnitati, et toimik on täielik ning seda võib pidada põhimõtteliselt vastavaks direktiivi 91/414/EMÜ II ja III lisas loetletud andmete ja teabega seotud nõuetele.

               (3)

               Kõnealuse toimeaine mõju inimeste ja loomade tervisele ning keskkonnale taotleja kavandatud kasutusviiside puhul on hinnatud vastavalt direktiivi 91/414/EMÜ artikli 6 lõigetele 2 ja 4. Määratud referentliikmesriik esitas esialgse hindamisaruande 30. novembril 2006.

               (4)

               Esialgse hindamisaruande on läbi vaadanud liikmesriigid ja Euroopa Toiduohutusamet (edaspidi „toiduohutusamet”). Toiduohutusamet esitas komisjonile oma järeldused toimeaine mandipropamiidi pestitsiidina kasutamise riskihindamise läbivaatamise kohta (4)18. oktoobril 2012. Liikmesriigid ja komisjon vaatasid esialgse hindamisaruande ja toiduohutusameti järeldused läbi toiduahela ja loomatervishoiu alalises komitees ning 1. veebruaril 2013 vormistati komisjoni lõplik läbivaatusaruanne mandipropamiidi kohta.

               (5)

               Mitmest senisest uuringust on ilmnenud, et mandipropamiidi sisaldavad taimekaitsevahendid võivad eeldatavalt üldjoontes vastata direktiivi 91/414/EMÜ artikli 5 lõike 1 punktides a ja b ning artikli 5 lõikes 3 sätestatud nõuetele, eelkõige seoses komisjoni läbivaatamisaruandes uuritud ja üksikasjalikult kirjeldatud kasutusviisidega. Seetõttu on asjakohane mandipropamiid heaks kiita.

               (6)

               Määruse (EÜ) nr 1107/2009 artikli 13 lõike 2 kohaselt koostoimes artikliga 6 ning teaduse ja tehnika arengut arvestades oleks siiski vaja lisada teatavad tingimused ja piirangud. Eriti asjakohane on nõuda kinnitavat lisateavet.

               (7)

               Enne toimeaine heakskiitmist tuleks jätta piisav ajavahemik, et liikmesriigid ja huvitatud isikud saaksid teha ettevalmistusi heakskiitmisest tulenevate uute nõuete täitmiseks.

               (8)

               Ilma et see piiraks määruses (EÜ) nr 1107/2009 sätestatud kohustusi, mis kaasnevad toimeaine heakskiitmisega, ja võttes arvesse eriolukorda, mille on põhjustanud üleminek direktiivilt 91/414/EMÜ määrusele (EÜ) nr 1107/2009, tuleks siiski kohaldada järgmisi meetmeid. Liikmesriikidele tuleks pärast toimeaine heakskiitmist anda kuus kuud mandipropamiidi sisaldavate taimekaitsevahendite lubade läbivaatamiseks. Liikmesriigid peaksid vajaduse korral lubasid muutma, need asendama või tagasi võtma. Erandina kõnealusest tähtajast tuleks ette näha pikem ajavahemik iga taimekaitsevahendit ja iga selle kavandatud kasutusala käsitlevate täielike, direktiivi 91/414/EMÜ III lisa kohaste ajakohastatud toimikute esitamiseks ja hindamiseks kooskõlas ühtsete põhimõtetega.

               (9)

               Komisjoni 11. detsembri 1992. aasta määruse (EMÜ) nr 3600/92 (millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad) (5) raames hinnatud toimeainete direktiivi 91/414/EMÜ I lisasse kandmise kogemused on näidanud, et seoses andmetele juurdepääsuga võib tekkida raskusi kehtivate lubade omanike kohustuste tõlgendamisega. Raskuste vältimiseks tulevikus on vaja täpsustada liikmesriikide kohustused, eelkõige kohustus kontrollida, kas loa omanik on tõendanud, et kõnealuse direktiivi II lisa nõuetele vastav toimik on kättesaadav. Selline täpsustamine ei too liikmesriikidele ega loaomanikele kaasa uusi kohustusi võrreldes kõnealuse direktiivi I lisa muutmiseks seni vastu võetud direktiividega või määrustega, millega kiidetakse heaks toimeaineid.

               (10)

               Määruse (EÜ) nr 1107/2009 artikli 13 lõike 4 kohaselt tuleks komisjoni 25. mai 2011. aasta rakendusmääruse (EL) nr 540/2011 (millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga) (6) lisa vastavalt muuta.

               (11)

               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiitmine
   Toimeaine mandipropamiid kiidetakse heaks vastavalt I lisas esitatud tingimustele.
   Artikkel 2
   Taimekaitsevahendite uuestihindamine
   1.   Liikmesriigid muudavad vajaduse korral määruse (EÜ) nr 1107/2009 kohaselt toimeainena mandipropamiidi sisaldavate taimekaitsevahendite kehtivaid lube või tühistavad need 31. jaanuariks 2014.
   Liikmesriigid veenduvad nimetatud tähtpäevaks eelkõige selles, et käesoleva määruse I lisas sätestatud tingimused on täidetud, välja arvatud nimetatud lisa erisätete veerus nimetatud tingimused, ning et loaomanikul on vastavalt määruse (EÜ) nr 1107/2009 artiklis 62 ja direktiivi 91/414/EMÜ artikli 13 lõigetes 1–4 sätestatud tingimustele olemas kõnealuse direktiivi II lisa nõuetele vastav toimik või juurdepääs sellele.
   2.   Erandina lõikest 1 hindavad liikmesriigid uuesti iga lubatud taimekaitsevahendit, mis sisaldab mandipropamiidi kas ainsa toimeainena või ühena mitmest toimeainest, mis kõik on hiljemalt 31. juuliks 2013 kantud rakendusmääruse (EL) nr 540/2011 lisasse, lähtudes määruse (EÜ) nr 1107/2009 artikli 29 lõikes 6 sätestatud ühtsetest põhimõtetest, tuginedes direktiivi 91/414/EMÜ III lisa nõuetele vastavale toimikule ja võttes arvesse käesoleva määruse I lisa erisätteid. Kõnealuse hindamise alusel teevad liikmesriigid kindlaks, kas toode vastab määruse (EÜ) nr 1107/2009 artikli 29 lõikes 1 sätestatud tingimustele.
   Pärast otsustamist toimivad liikmesriigid järgmiselt:

               a)

               kui toode sisaldab mandipropamiidi ainsa toimeainena, muudavad nad vajaduse korral luba või tühistavad selle hiljemalt 31. jaanuariks 2015, või

               b)

               kui toode sisaldab mandipropamiidi ühena mitmest toimeainest, muudavad nad vajaduse korral luba või tühistavad selle hiljemalt 31. jaanuariks 2015 või kuupäevaks, mis on ette nähtud loa muutmiseks või tühistamiseks vastavas õigusaktis või vastavates õigusaktides, millega asjaomane toimeaine või asjaomased toimeained on kantud direktiivi 91/414/EMÜ I lisasse või millega asjaomane toimeaine või asjaomased toimeained on heaks kiidetud, olenevalt sellest, kumb kuupäev on hilisem.

         Artikkel 3
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 4
   Jõustumine ja kohaldamine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

   Seda kohaldatakse alates 1. augustist 2013.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. märts 2013

            Komisjoni nimel

            president

         José Manuel BARROSO

      (1)  ELT L 309, 24.11.2009, lk 1.

      (2)  EÜT L 230, 19.8.1991, lk 1.

      (3)  ELT L 240, 9.9.2006, lk 9.

      (4)  EFSA Teataja (2012); 10(11): 2935. Kättesaadav internetis: www.efsa.europa.eu.

      (5)  EÜT L 366, 15.12.1992, lk 10.

      (6)  ELT L 153, 11.6.2011, lk 1.

      I LISA

                  Üldnimetus, tunnuskoodid

                  IUPACi nimetus

                  Puhtus (1)

                  Heakskiitmise kuupäev

                  Heakskiitmise aegumine

                  Erisätted

                  Mandipropamiid
                  CASi nr 374726-62–2
                  CIPACi nr: 783

                  (RS)-2-(4-klorofenüül)-N-[3-metoksü-4-(prop-2-ünüüloksü)fenetüül]-2-(prop-2-ünüüloksü)atseetamiid

                  ≥ 930 g/kg
                  Lisand N-{2-[4-(2-kloro-allüüloksü)-3-metoksü-fenüül]-etüül}-2-(4-kloro-fenüül)-2-prop-2-ünüüloksü-atseetamiid on toksikoloogiliselt oluline ja selle sisaldus tehnilises materjalis ei tohi ületada 0,1 g/kg.

                  1. august 2013

                  31. juuli 2023

                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel tuleb võtta arvesse toiduahela ja loomatervishoiu alalises komitees 1. veebruaril 2013 mandipropamiidi kohta koostatud läbivaatusaruande järeldusi, eelkõige selle I ja II lisa.
                  Vajaduse korral peavad kasutustingimused sisaldama ohu vähendamise meetmeid.
                  Taotleja peab esitama kinnitava teabe mandipropamiidi eelistatud enantiomeerse muundumise või ratsemisatsiooni võimalikkuse kohta mulla pinnal mulla fotolüüsi tulemusel.
                  Taotleja esitab selle teabe komisjonile, liikmesriikidele ja toiduohutusametile 31. juuliks 2015.

         (1)  Täiendavad andmed toimeaine tunnusandmete ja kirjelduse kohta on esitatud läbivaatamisaruandes.

      II LISA
      Rakendusmääruse (EL) nr 540/2011 lisa B osasse lisatakse järgmine kanne:

                     Number

                     Üldnimetus, tunnuskoodid

                     IUPACi nimetus

                     Puhtus (1)

                     Heakskiitmise kuupäev

                     Heakskiitmise aegumine

                     Erisätted

                     „34

                     Mandipropamiid
                     CASi nr 374726-62–2
                     CIPACi nr: 783

                        (RS)-2-(4-klorofenüül)-N-[3-metoksü-4-(prop-2-ünüüloksü)fenetüül]-2-(prop-2-ünüüloksü)atseetamiid

                     ≥ 930 g/kg
                     Lisand N-{2-[4-(2-kloro-allüüloksü)-3-metoksü-fenüül]-etüül}-2-(4-kloro-fenüül)-2-prop-2-ünüüloksü-atseetamiid on toksikoloogiliselt oluline ja selle sisaldus tehnilises materjalis ei tohi ületada 0,1 g/kg.

                     1. august 2013

                     31. juuli 2023

                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel tuleb võtta arvesse 1. veebruaril 2013 toiduahela ja loomatervishoiu alalises komitees mandipropamiidi kohta koostatud läbivaatusaruande järeldusi, eelkõige selle I ja II lisa.
                     Vajaduse korral peavad kasutustingimused sisaldama ohu vähendamise meetmeid.
                     Taotleja peab esitama kinnitava teabe mandipropamiidi eelistatud enantiomeerse muundumise või ratsemisatsiooni võimalikkuse kohta mulla pinnal mulla fotolüüsi tulemusel.
                     Taotleja esitab sellise teabe komisjonile, liikmesriikidele ja toiduohutusametile 31. juuliks 2015.”

         (1)  Täiendavad andmed toimeaine tunnusandmete ja kirjelduse kohta on esitatud läbivaatamisaruandes.